Komission asetus(EY) N:o 1376/97, annettu 17 päivänä heinäkuuta 1997, lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 1997 ja 30 päivän kesäkuuta 1998 väliseksi ajaksi)



Virallinen lehti nro L 189 , 18/07/1997 s. 0003 - 0006



KOMISSION ASETUS (EY) N:o 1376/97, annettu 17 päivänä heinäkuuta 1997, lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 1997 ja 30 päivän kesäkuuta 1998 väliseksi ajaksi) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan 1 kohdan, sekä katsoo, että luettelon CXL mukaisesti yhteisö on sitoutunut avaamaan 169 000 eläintä käsittävän vuotuisen tuontitariffikiintiön lihotukseen tarkoitetuille nuorille urospuolisille nautaeläimille; on tarpeen vahvistaa tämän kiintiön soveltamista koskevat yksityiskohtaiset säännöt 1 päivän heinäkuuta 1997 ja 30 päivän kesäkuuta 1998 väliseksi ajaksi, olisi otettava huomioon sellaisten yhteisön alueiden hankintatarpeet, joilla on merkittävää puutetta lihotettavaksi tarkoitetuista nautaeläimistä; koska nämä tarpeet ovat erityisen ilmeiset Italiassa ja Kreikassa, olisi näiden kahden jäsenvaltion kysyntä ensisijaisesti tyydytettävä, olisi sovellettava samanlaista hallinnointimenettelyä kuin aiemmin vastaaviin kiintiöihin käytetty menettely erityisesti siltä osin, että käytettävissä olevat määrät jaetaan edelleen perinteisten toimijoiden sekä sellaisten toimijoiden kesken, jotka osoittavat harjoittavansa elävien eläinten kauppaa kolmansien maiden kanssa säännöllisesti, olisi annettava mainitun menettelyn hallinnoinnista tuontitodistusten avulla; tätä varten on syytä antaa erityisesti hakemusten esittämistä koskevat yksityiskohtaiset säännöt sekä säätää tiedoista, jotka on merkittävä todistushakemuksiin ja todistuksiin, poiketen tarvittaessa maataloustuotteiden tuonti-, vienti ja ennakkovahvistustodistusten järjestelmän soveltamista koskevista yhteisistä säännöistä 16 päivänä marraskuuta 1988 annetusta komission asetuksesta (ETY) N:o 3719/88 (2), sellaisena kuin se on viimeksi muutettuna asetuksella (EY) N:o 495/97 (3), sekä naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä ja asetuksen (ETY) N:o 2377/80 kumoamisesta 26 päivänä kesäkuuta 1995 annetusta komission asetuksesta (EY) N:o 2377/80 (4), sellaisena kuin se on viimeksi muutettuna asetuksella (EY) N:o 266/97 (5), tämän tariffikiintiön soveltamisen edellytyksenä on tuonnin tarkka valvonta sekä käyttöön ja määräpaikkaan liittyvät tehokkaat tarkastukset; tämän vuoksi tuonnin on tapahduttava tuontitodistuksen myöntäneessä jäsenvaltiossa, vakuuden antaminen on tarpeen sen takaamiseksi, että eläimiä lihotetaan vähintään 120 päivää nimetyillä tiloilla; vakuuden määrä olisi vahvistettava ottaen huomioon kiintiössä ja sen ulkopuolella sovellettavien tullien välinen ero, naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Avataan 169 000 eläintä käsittävä tariffikiintiö CN-koodeihin 0102 90 05, 0102 90 29 tai 0102 90 49 kuuluville yhteisössä lihotettaviksi tarkoitetuille eläville urospuolisille nautaeläimille 1 päivän heinäkuuta 1997 ja 30 päivän kesäkuuta 1998 väliseksi ajaksi. Kiintiön järjestysnumero on 09.4005. 2. Edellä 1 kohdassa tarkoitettuun kiintiöön sovellettava tuontitulli on 582 ecua tonnilta lisättynä 16 prosentin arvotullilla. Näiden tullien soveltamisen edellytyksenä on, että tuotuja eläimiä lihotetaan tuontijäsenvaltiossa vähintään 120 päivää. Ecuina ilmaistun tullin muuntokurssi on tuontipäivänä sovellettava maatalouden muuntokurssi. 3. Tässä asetuksessa tuontipäivänä pidetään vapaaseen liikkeeseen luovutusta koskevan ilmoituksen vastaanottopäivää. 2 artikla 1. Edellä 1 artiklan 1 kohdassa esitetty määrä jaetaan jäsenvaltioiden kesken seuraavasti: >TAULUKON PAIKKA> 2. Edellä 1 kohdan a ja b alakohdassa esitettyihin määriin sisältyvät tuontia koskevat oikeudet, jotka liittyvät - 80 prosenttiin määrästä, on jaettava suoraan tuojille, jotka voivat osoittaa tuoneensa eläimiä liitteessä mainittujen asetusten mukaisesti kolmen viimeisen kalenterivuoden aikana; määrä myönnetään suhteessa kyseisten kolmen vuoden aikana tuotuun päälukuun, - 20 prosenttiin määrästä, on jaettava suoraan toimijoille, jotka voivat osoittaa, että ne vuonna 1996 veivät kolmansiin maihin ja/tai toivat kolmansista maista vähintään 50 CN-koodiin 0102 90 kuuluvaa elävää eläintä, lukuun ottamatta liitteessä mainittujen asetusten nojalla tapahtunutta tuontia. Tuontioikeuksia koskevat hakemukset on esitettävä - Italiassa 1 kohdan a alakohdassa tarkoitetuille määrille, - Kreikassa 1 kohdan b alakohdassa tarkoitetuille määrille. 3. Edellä 1 kohdan c alakohdassa esitetyt määrät on myönnettävä toimijoille, jotka voivat osoittaa, että ne veivät kolmansiin maihin ja/tai toivat kolmansista maista vähintään 50 CN-koodiin 0102 90 kuuluvaa elävää eläintä vuonna 1996. Tuontioikeuksia koskevat hakemukset on esitettävä siinä jäsenvaltiossa, ei kuitenkaan Italiassa tai Kreikassa, jonka kansalliseen alv-rekisteriin hakija on merkitty. 4. Edellä 2 kohdan ensimmäisen alakohdan toisessa luetelmakohdassa ja 3 kohdassa esitetyt määrät on jaettava kaikille kiintiöön oikeutetuille toimijoille suhteessa haettuihin määriin. 5. Todiste tuonnista ja/tai viennistä annetaan yksinomaan esittämällä vapaaseen liikkeeseen luovutusta koskevat tulliasiakirjat tai vientiasiakirjat. Jäsenvaltiot voivat hyväksyä toimivaltaisten viranomaisten asianmukaisesti varmentamat jäljennökset edellä mainituista asiakirjoista. 3 artikla 1. Toimijat, jotka eivät enää harjoittaneet elävien nautaeläinten kauppaa 1 päivänä heinäkuuta 1997, eivät ole oikeutettuja tässä asetuksessa säädettyihin järjestelyihin. 2. Sulautumisesta syntyneillä yhtiöillä, joiden jokaisella osapuolella on 2 artiklan 2 kohdan ensimmäisen alakohdan mukaiset oikeudet, on oltava samat oikeudet kuin yhtiöillä, joista ne muodostuvat. 4 artikla 1. Tuontioikeutta koskeva hakemus voidaan hyväksyä vain, jos sen on jättänyt kansalliseen alv-rekisteriin merkitty toimija. 2. Tuontioikeuksia koskevat hakemukset eivät saa koskea käytettävissä olevia määriä suurempaa määrää. Jos hakija esittää minkä tahansa 2 artiklan 2 ja 3 kohdassa tarkoitetun ryhmän osalta enemmän kuin yhden hakemuksen, kaikki nämä hakemukset on hylättävä. 3. Edellä 2 artiklan 2 ja 3 kohdan soveltamiseksi hakemukset ja niihin liittyvät tarpeelliset todisteet on toimitettava toimivaltaiselle viranomaiselle viimeistään 22 päivänä heinäkuuta 1997. 4. Edellä 2 artiklan 3 kohdan mukaisten hakemusten osalta jäsenvaltioiden on toimitettava esitettyjen asiakirjojen tarkastusten jälkeen komissiolle viimeistään 12 päivänä elokuuta 1997 luettelo hakijoista ja haetuista määristä. Komissio päättää mahdollisimman nopeasti, missä määrin hakemukset voidaan hyväksyä. Jos haetut määrät ovat suuremmat kuin käytettävissä olevat määrät, komissio vähentää haettuja määriä kiinteällä prosenttimäärällä. 5 artikla 1. Eläinten tuonnin, jolle on myönnetty tuontia koskevat oikeudet, edellytyksenä on tuontitodistuksen esittäminen. 2. Asetusten (ETY) N:o 3719/88 ja (EY) N:o 1445/95 säännöksiä sovelletaan, jollei tämän asetuksen säännöksistä muuta johdu. 3. Todistusta koskevan hakemuksen voi esittää ainoastaan - siinä jäsenvaltiossa, jossa tuontioikeutta koskeva hakemus esitetään, - toimija, jolle tuontioikeudet on myönnetty 2 ja 4 artiklan mukaisesti. 4. Todistukset on annettava 31 päivään joulukuuta 1997 mennessä enintään 50 prosentille myönnetyistä tuontioikeuksista. Jäljellä olevia määriä koskevat tuontitodistukset on annettava 2 päivästä tammikuuta 1998. 5. Todistuksessa ja sitä koskevassa hakemuksessa on oltava niiden a) 8 kohdassa alkuperämaa; b) 16 kohdassa seuraavat CN-koodit: 0102 90 05, 0102 90 29 ja 0102 90 49; c) 20 kohdassa seuraava merkintä: "Eläviä nautaeläimiä, elopaino enintään 300 kg [asetus (EY) N:o 1376/97]. Todistus voimassa. . . (todistuksen antanut jäsenvaltio)" 6 artikla 1. Tämän asetuksen mukaisesti laaditut tuontitodistukset ovat voimassa 90 päivää niiden antopäivästä. Niiden voimassaolo päättyy kuitenkin 30 päivänä kesäkuuta 1998. 2. Asetuksen (ETY) N:o 3719/88 8 artiklan 4 kohtaa ei sovelleta. 3. Asetuksen (ETY) N:o 3719/88 14 artiklan 3 kohdan toista alakohtaa ei sovelleta. 4. Asetuksen (ETY) N:o 3719/88 33 artiklan 3 kohdan b alakohdan ii alakohdasta poiketen enimmäismääräaika tuontia koskevan todisteen toimittamiselle siten, että takuun menettäminen on rajoitettu 15 prosenttiin, on neljä kuukautta. 7 artikla 1. Tässä asetuksessa tarkoitettujen eläinten tuonnin on tapahduttava jäsenvaltiossa, jossa tuontitodistus on annettu. 2. Tuontihetkelle tuojan on annettava kirjallinen sitoumus siitä, että toimivaltaiselle viranomaiselle ilmoitetaan kuukauden kuluessa tuontipäivästä tila tai tilat, jossa tai joissa eläimet lihotetaan. 3. Tuontihetkellä on annettava toimivaltaiselle viranomaiselle vakuus, jonka suuruus on 611 ecua tonnia kohti, sen takaamiseksi, että maahantuotuja eläimiä lihotetaan tuontijäsenvaltiossa vähintään 120 päivän ajan tuontipäivästä. 4. Ylivoimaista estettä lukuun ottamatta vakuutta ei vapauteta, ellei tuontijäsenvaltion toimivaltaiselle viranomaiselle esitetä todistetta siitä, että a) nuoria nautaeläimiä on lihotettu 2 kohdan mukaisesti ilmoitetulla tilalla tai tiloilla, b) nuoria nautaeläimiä ei ole teurastettu ennen kuin 120 päivän määräaika tuontipäivästä on päättynyt, tai c) nuoret nautaeläimet on teurastettu ennen kyseisen määräajan päättymistä terveyteen liittyvin perustein tai ne ovat kuolleet sairauden tai tapaturman seurauksena. Vakuus on vapautettava välittömästi kun tällainen todiste on esitetty. Jos 2 kohdassa säädettyä määräaikaa ei ole noudatettu, on vapautettavan vakuuden määrää kuitenkin vähennettävä - 15 prosentilla ja - kahdella prosentilla jäljellä olevasta määrästä jokaista määräajan ylittävää päivää kohti. Määriä, joita ei vapauteta, on pidettävä menetettyinä ja ne pidätetään kannettuina tulleina. 5. Jollei 4 kohdassa tarkoitettua todistetta esitetä 180 päivän kuluessa tuontipäivästä, vakuutta on pidettävä menetettynä ja se pidätetään kannettuna tullina. Jos tällaista todistetta ei ole toimitettu edellä mainitun 180 päivän kuluessa, mutta se esitetään 18 kuukauden kuluessa kyseisen 180 päivän jälkeen, menetetty määrä on palautettava vähennettynä 15 prosentilla vakuuden määrästä. 8 artikla 1. Viimeistään kolme viikkoa sen jälkeen, kun eläimet on tuotu, tuojan on ilmoitettava tuontitodistuksen antaneelle toimivaltaiselle viranomaiselle tuotujen eläinten määrä ja alkuperä CN-koodeittain jaoteltuna. Kyseisen viranomaisen on toimitettava nämä tiedot komissiolle kunkin kuukauden alussa. 2. Viimeistään neljä kuukautta tuontivuoden kummankin puoliskon päättymisestä kyseisen toimivaltaisen viranomaisen on ilmoitettava komissiolle 1 artiklassa tarkoitettujen eläinten määrät, joille tämän asetuksen mukaisesti annetut tuontitodistukset on käytetty viimeisen vuosipuoliskon aikana. 3. Kaikki komissiolle tämän asetuksen mukaisesti osoitetut tiedonannot, tyhjät tiedonannot mukaan lukien, on toimitettava liitteessä II olevaan osoitteeseen. 9 artikla 1. Tuojan on annettava tuontitodistushakemuksen esittämisen yhteydessä tämän asetuksen 8 artiklan 1 kohdassa tarkoitettuun toimivaltaiselle viranomaiselle tehtävään ilmoitukseen liittyvä 1 ecun vakuus eläimeltä. 2. Ilmoitukseen liittyvä vakuus vapautetaan, jos ilmoitus toimitetaan toimivaltaiselle viranomaiselle 8 artiklan 1 kohdassa tarkoitetussa määräajassa kyseiseen ilmoitukseen kuuluvan määrän osalta. Muussa tapauksessa vakuus menetetään. Päätös tämän vakuuden vapauttamisesta tehdään samanaikaisesti kuin todistukseen liittyvän vakuuden vapauttamista koskeva päätös. 10 artikla 1. Tämän asetuksen mukaisesti tuodut eläimet on merkittävä joko - poislähtemättömällä tatuoinnilla, tai - vähintään toiseen korvaan tehtävällä virallisella tai virallisesti hyväksytyllä korvamerkillä. 2. Kyseinen tatuointi tai merkki on tehtävä siten, että toimivaltaisen viranomaisen eläimen vapaaseen liikkeeseen luovutuksen yhteydessä suorittaman kirjauksen perusteella on mahdollista todeta vapaaseen liikkeeseen luovutuspäivä ja tuojan nimi. 11 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 146, 20.6.1996, s. 1 (2) EYVL N:o L 331, 2.12.1988, s. 1 (3) EYVL N:o L 77, 19.3.1997, s. 12 (4) EYVL N:o L 143, 27.6.1995, s. 35 (5) EYVL N:o L 45, 15.2.1997, s. 1 LIITE I Asetuksen 2 artiklan 2 kohdassa tarkoitetut asetukset Komission asetukset: - (EY) N:o 336/94 (EYVL N:o L 43, 16.2.1994, s. 7) - (EY) N:o 656/94 (EYVL N:o L 82, 25.3.1994, s. 17) - (EY) N:o 1373/94 (EYVL N:o L 151, 17.6.1994, s. 8) - (EY) N:o 2321/94 (EYVL N:o L 253, 29.9.1994, s. 5) - (EY) N:o 3171/94 (EYVL N:o L 335, 23.12.1994, s. 47) - (EY) N:o 692/95 (EYVL N:o L 71, 31.3.1995, s. 48) - (EY) N:o 1462/95 (EYVL N:o L 144, 28.6.1995, s. 6) - (EY) N:o 1119/96 (EYVL N:o L 149, 22.6.1996, s. 4) LIITE II Euroopan komissio PO VI/D/2 - Naudan- ja lampaanliha Rue de la Loi / Wetstraat 130 B-1049 Bruxelles/Brussel Telekopio: +32 2 295 36 13